2021. gada 18. marta Noteikumi Nr. 166

Rīgā (prot. Nr. 28 37 .§)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

[19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, 19.1 pantu, [30.](https://likumi.lv/ta/id/52951-epidemiologiskas-drosibas-likums#p30) panta trešo daļu,

[31.](https://likumi.lv/ta/id/52951-epidemiologiskas-drosibas-likums#p31) panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14. un 16. punktu, [6.1panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu un [6.3panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu

 un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C. nr.) šādus grozījumus:

1. Papildināt noteikumus ar 27.8 punktu šādā redakcijā:

"27.8 Profesionālās izglītības ieguvē izglītības iestādes vadītājs, izvērtējot situāciju un konkrētās profesionālās izglītības programmas specifiku, var ar rīkojumu samazināt kvalifikācijas prakses apjomu profesionālās izglītības programmās, kuras izglītojamais uzsāk pēc pamatizglītības ieguves, profesionālās vidējās izglītības programmās un arodizglītības programmās kvalifikācijas prakses apjomu samazinot ne vairāk kā par 320 stundām un profesionālās pamatizglītības programmās – ne vairāk kā par 240 stundām, ja ir izpildīti šādi nosacījumi:

27.81. kvalifikācijas prakse nepieciešama profesionālo prasmju vai kvalifikācijas ieguvei 2021. gada pirmajā pusgadā;

27.82. kvalifikācijas praksi atbilstoši profesijas specifikai nav iespējams īstenot attālināti;

27.83. kvalifikācijas praksi nav iespējams īstenot klātienē individuāli vai tās norises laikā nav iespējams ievērot divu metru distanci un novērst saskarsmi ar citiem izglītojamiem;

27.84. konkrētā izglītības programma nav modulārā programma."

2. Izteikt 56.4 punkta ievaddaļu un 56.4 1. apakšpunktu šādā redakcijā:

"56.4 Ja persona pēdējo 14 dienu laikā uzturējusies valstī, kas nav Eiropas Savienības vai Eiropas Ekonomikas zonas valsts, Šveices Konfederācija vai Apvienotā Karaliste, viņa:

56.4 1. 10 dienas pēc izbraukšanas no minētās valsts nodrošina pašizolāciju savā dzīvesvietā vai brīvi izvēlētā Latvijas tūristu mītnē no Latvijas Investīciju un attīstības aģentūras administrētā tūristu mītņu saraksta, kurai ir izstrādāti nepieciešamie drošības protokoli;".

3. Papildināt noteikumus ar 62.18. apakšpunktu šādā redakcijā:

"62.18. ja ir pietiekams pieejamo vakcīnu daudzums, izbraukuma vakcinācijas laikā dzīvesvietā var vakcinēt arī pārējos vakcinējamās personas mājsaimniecības locekļus."

4. Papildināt noteikumus ar 62.22punktu šādā redakcijā:

"62.22Nacionālajam veselības dienestam ir tiesības apstrādāt personas datus (personas kods, personas hroniskās slimības) un salīdzināt tos ar vienotās veselības nozares elektroniskās informācijas sistēmas (E-veselība) un ar noteiktām slimībām slimojošu pacientu reģistra (PREDA) datiem, lai pārbaudītu, vai persona, kas pieteikusies agrīnai vakcinācijai pret Covid-19 sistēmā manavakcina.lv, atbilst prioritāri vakcinējamo personu grupai, un atbilstības gadījumā nodrošinātu šai personai tiesības vakcinēties."

5. Izteikt 89. punktu šādā redakcijā:

"89. Šo noteikumu 56.4 punkta regulējums ir attiecināms uz visām attiecīgajā punktā noteiktajām personām, kas ieceļo Latvijas Republikā līdz 2021. gada 15. aprīlim."

Ministru prezidents A. K. Kariņš

Veselības ministrs D. Pavļuts